ประกาศกระทรวงพลังงาน เรื่อง กำหนดเขตระบบการขนส่งปิโตรเลียมทางท่อในท้องที่ เขตลาดกระบัง เขตประเวศ เขตสวนหลวงเขตห้วยขวาง และเขตราชเทวี กรุงเทพมหานคร

ประกาศกระทรวงพลังงาน
ประกาศกระทรวงพลังงาน
เรื่อง
กำหนดเขตระบบการขนส่งปิโตรเลียมทางท่อ
ในท้องที่
เขตลาดกระบัง เขตประเวศ เขตสวนหลวง
เขตห้วยขวาง
และเขตราชเทวี กรุงเทพมหานคร[๑]
 

ด้วย บริษัท ปตท. จำกัด (มหาชน) มีความจำเป็นที่จะต้องดำเนินการวางระบบการขนส่งปิโตรเลียมทางท่อ
และเครื่องหมายแสดงเขตระบบการขนส่งปิโตรเลียมทางท่อ ในท้องที่เขตลาดกระบังเขตประเวศ
เขตสวนหลวง เขตห้วยขวาง และเขตราชเทวี กรุงเทพมหานคร เพื่อนำก๊าซธรรมชาติมาใช้เป็นเชื้อเพลิงในกระบวนการผลิตกระแสไฟฟ้า
การทำน้ำเย็นและการขนส่ง รองรับการขยายตัวทางเศรษฐกิจและอุตสาหกรรม อันจะเป็นประโยชน์ในทางเศรษฐกิจและความมั่นคงของประเทศ

อาศัยอำนาจตามความในมาตรา ๔ แห่งพระราชกฤษฎีกากำหนดอำนาจ
สิทธิ และประโยชน์ของบริษัท ปตท. จำกัด (มหาชน) พ.ศ. ๒๕๔๔ มาตรา ๓๐ แห่งพระราชบัญญัติการปิโตรเลียมแห่งประเทศไทย
พ.ศ. ๒๕๒๑ และมาตรา ๒๖ แห่งพระราชบัญญัติทุนรัฐวิสาหกิจ พ.ศ. ๒๕๔๒ อันเป็นกฎหมายที่มีบทบัญญัติบางประการเกี่ยวกับการจำกัดสิทธิเสรีภาพของบุคคล
ซึ่งมาตรา ๒๙ประกอบกับมาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงพลังงานจึงออกประกาศกำหนดเขตระบบ
การขนส่งปิโตรเลียมทางท่อและเครื่องหมายแสดงเขตระบบการขนส่งปิโตรเลียมทางท่อไว้ ดังต่อไปนี้

ข้อ ๑ เขตระบบการขนส่งปิโตรเลียมทางท่อมีขนาดความกว้างของเขต
๒ เมตร และความยาวของเขต ๒๓,๔๖๑ เมตร วางขนานอยู่ในเขตทางรถไฟสายกรุงเทพฯ
 ลาดกระบัง ในท้องที่แขวงลาดกระบัง เขตลาดกระบัง แขวงประเวศ
เขตประเวศ แขวงสวนหลวง เขตสวนหลวงแขวงบางกะปิ เขตห้วยขวาง และแขวงมักกะสัน แขวงทุ่งพญาไท
เขตราชเทวี กรุงเทพมหานครตามแผนที่ท้ายประกาศนี้

ข้อ ๒ สถานีควบคุมระบบการขนส่งปิโตรเลียมทางท่อ ตั้งอยู่ตามแนวเขตระบบการขนส่งปิโตรเลียมทางท่อข้อ
๑ จำนวน ๓ สถานี ในท้องที่ต่างๆ ดังนี้
(๑) สถานีควบคุมระบบการขนส่งปิโตรเลียมทางท่อที่
๑ เนื้อที่ประมาณ ๑-๐-๐๐ ไร่ในท้องที่แขวงลาดกระบัง เขตลาดกระบัง กรุงเทพมหานคร
(๒) สถานีควบคุมระบบการขนส่งปิโตรเลียมทางท่อที่
๒ เนื้อที่ประมาณ ๑-๐-๐๐ ไร่ในท้องที่แขวงประเวศ เขตประเวศ กรุงเทพมหานคร
(๓) สถานีควบคุมระบบการขนส่งปิโตรเลียมทางท่อที่
๓ เนื้อที่ประมาณ ๑-๐-๐๐ ไร่ในท้องที่แขวงสวนหลวง เขตสวนหลวง กรุงเทพมหานคร

ข้อ ๓ เครื่องหมายแสดงเขตระบบการขนส่งปิโตรเลียมทางท่อ
ตั้งอยู่ตามแนวเขตระบบการขนส่งปิโตรเลียมทางท่อข้อ ๑ และข้อ ๒ ตามเครื่องหมายแสดงเขตระบบการขนส่งปิโตรเลียมทางท่อท้ายประกาศนี้


ประกาศ
ณ วันที่ ๑๖ มกราคม พ.ศ. ๒๕๔๙
วิเศษ
จูภิบาล
รัฐมนตรีว่าการกระทรวงพลังงาน
[เอกสารแนบท้าย]

๑.
แผนที่ ท้ายประกาศกระทรวงพลังงาน เรื่อง กำหนดเขตระบบการขนส่งปิโตรเลียมทางท่อในท้องที่เขตลาดกระบัง
เขตประเวศ เขตสวนหลวง เขตห้วยขวาง และเขตราชเทวี กรุงเทพมหานคร
โครงการท่อส่งก๊าซเอ็นจีวี สุวรรณภูมิ-พญาไท
ลงวันที่ 16 มกราคม พ.ศ. 2549
๒.
เครื่องหมายแสดงเขตระบบการขนส่งปิโตรเลียมทางท่อตามประกาศกระทรวงพลังงาน
เรื่อง กำหนดเขตระบบการขนส่งปิโตรเลียมทางท่อในท้องที่ เขตลาดกระบัง เขตประเวศ
เขตสวนหลวง เขตห้วยขวาง และเขตราชเทวี กรุงเทพมหานคร โครงการท่อส่งก๊าชเอ็นจีวี
สุวรรณภูมิ-พญาไท ลงวันที่ 16 มกราคม พ.ศ. 2549

(ดูข้อมูลจากภาพกฎหมาย)





















ชัชสรัญ/ผู้จัดทำ
๒๒
กุมภาพันธ์ ๒๕๔๙

[๑]
ราชกิจจานุเบกษา เล่ม ๑๒๓/ตอนพิเศษ ๒๖ ง/หน้า ๑/๒๐ กุมภาพันธ์ ๒๕๔๙